Luis Ocaña
<s>Hesus Luis Okanja Pernija (; 9. jun 1945. — 19. maj 1994.) bivši je španski profesionalni biciklista u periodu od 1969. do 1977. godine.</s><s>Bio je izuzetan hronometraš i brdaš.</s><s>Najveći uspeh ostvario je 1970. godine kada je osvojio Vuelta a Espanju, te 1973. godine kada je osvojio Tur de Frans.</s>

<s>Karijera</s>

<s>Početak karijere 
Okanja je rođen u Španskoj provinciji Kuenka, biciklizmom je počeo da se bavi od 12 godine, a profesionalac je postao 1968. godine, u Španskom timu Fagor, iste godine osvojio je nacionalno prvenstvo i učestvovao je na Điro d’Italiji gde je završio na 34 mestu.</s><s>To je bio jedini put da je vozio Điro.</s><s>Naredne godine, Okanja je učestvovao na Vuelta a Espanji, gde je osvojio drugo mesto, brdsku klasifikaciju i tri etape (prolog i dva hronometra).</s>

<s>1970—1974 
1970. godine, prešao je u francuski BIC, sa kojim je završio Tur de Frans na 31 mestu, a zatim je osvojio Vuelta a Espanju, nakon čega su ga španski mediji proglasili za najboljeg Španskog hronometraša ikada.</s>

<s>Okanja je 1971. godine završio treći na Pariz—Nici i drugi na Kriterijumu Dofine, oba puta iza Merksa, čime su najavili veliku borbu na Tur de Fransu.</s><s>Okanja je posle 11 etape na Turu imao osam minuta prednosti ispred Merksa.</s><s>Nakon dana odmora, Merks je smanjio na sedam minuta, a zatim, u Pirinejima, na Kol de Montu, Merks je napao, Okanja nije mogao da odgovori, mučio se dok nije završio na asfaltu tražeći pomoć.</s><s>Prevezen je u bolnicu gde se oporavio, ali je njegov san za osvajanje Tura srušen.</s><s>Narednog dana, Merks je odbio da obuče žutu majicu.</s><s>Na Vuelti, Okanja je stigao do trećeg mesta.</s><s>Merks je odlučio da naredne godine vozi Vueltu umesto Tur de Frans, ali je promenio odluku zbog tvrdnje da je osvojio Tur samo zato što je Okanja morao da odustane.</s><s>Okanja je osvojio Kriterijum Dofine i nacionalno prvenstvo i izgledalo je da će to biti novi veliki okršaj Okanje i Merksa.</s><s>Okanja je bezuspešno napadao u brdima, dok nije morao da napusti Tur zbog bronhitisa.</s><s>Merks je osvojio Tur de Frans i 1972. godine.</s>

<s>Godine 1973, nakon problema prethodne dve godine, Okanja nije bio favorit.</s><s>Merks je odlučio da ne učestvuje na Turu, nakon četiri pobede zaredom, odlučio je da vozi Điro i Vueltu.</s><s>Okanja je protiv sebe imao Jopa Zutemelka i Remona Pulidora.</s><s>Okanja je bio veoma jak u brdima, pobedivši na dve etape sa ogromnom prednošću i nakon 11 etape, Okanja je imao devet minuta ispred Fuentea koji je bio drugi, dok su Zutemelk i Pulidor zaostajali preko 20 minuta.</s><s>Okanja je pobedio i na hronometru na 12 etapi, a do kraja je pobedio na još dve brdske etape i osvojio Tur de Frans sa 15 minuta ispred drugoplasiranog Bernara Tevnea.</s><s>Nakon toga, očekivao se veliki duel između Okanje i Merksa na Vuelti, ali Edi Merks je pobedio sa četiri minuta ispred Okanje, koji je završio kao drugi, a zatim je osvojio bronzu na svetskom prvenstvu.</s>

<s>Godine 1974. nije učestvovao na Tur de Fransu, a na Vuelti je osvojio četvrto mesto.</s>

<s>1975—1977 
Okanja je samo jednom završio Tur de Frans u prvih 10, 1973. godine, kada ga je osvojio.</s><s>1975. godine, Okanja je opet imao problema i napustio je Tur na 13 etapi, a na Vuelti je osvojio još jedno četvrto mesto.</s>

<s>Okanja je 1976. godine završio treći na Pariz—Nica trci i uspio je da završi Tur de Frans, ali tek na 14. mestu.</s><s>Na Vuelta a Espanji je još jednom došao u sjajnoj formi i osvojio je drugo mesto.</s>

<s>Godine 1977, Okanja je završio Tur de Frans na 25. mestu, nakon čega je završio karijeru.</s><s>Okanja je osvojio ukupno 110 trka, računajući i devet etapa na Tur de Fransu.</s>

<s>Smrt 
Okanja je izvršio samoubistvo 19. maja 1994. godine, u Francuskoj (u Nogaru), zbog finansijskih problema; takođe je bolovao od raka i hepatitisa C.</s>

<s>Vidi još 
 Tur de Frans
 Vuelta a Espanja</s>

<s>Spoljašnje veze</s>

<s>Profil na biciklističkoj arhivi
 Rezultati Luisa Okanje na Tur de Fransu
 Top 25 Tur momenata svih vremena, 1971.</s><s>Luis Okanja izvršio samoubistvo</s>

<s>Španski biciklisti
Samoubice
Pobjednici Tour de Francea
Pobjednici Vuelta a Españe
Pobjednici brdske klasifikacije Vuelta a Españe</s>

